[ca] La identificació per radiofreqüència o RFID (radio frequency identification ) és una tècnica que permet transmetre informació a distància gràcies a una etiqueta intel·ligent enganxada a un producte (...) que emmagatzema dades codificades i les envia per mitjà d'ones de radiofreqüència a un lector extern (Termcat, 2022). En l'àmbit bibliotecari, la RFID permet que l'usuari pugui fer els préstecs de manera autònoma, sense la intervenció del personal bibliotecari, motiu pel qual es valora analitzar els efectes que ha tingut la RFID sobre els usuaris, professionals i sobre el control de la col·lecció. Es tracta d'una millora tecnològica que es recomana instal·lar en tots els equipaments bibliotecaris nous, si bé cal considerar la seva idoneïtat en els que tenen una superfície i demanda més petites. Aquesta recerca analitza els motius i resultats de la implantació de la RFID com a tecnologia a les biblioteques i bibliobusos. Concretament s'estudien quatre equipaments bibliotecaris situats a la comarca de l'Anoia ( Vilanova del Camí, Igualada, Santa Margarida de Montbui i el Bibliobús Montserrat que circula pels municipis que no tenen biblioteca). La RFID permet diverses funcionalitats i millores per als serveis bibliotecaris, però l'estudi es focalitza en el servei de préstec de documents, el servei més utilitzat pels usuaris, així com el control de la col·lecció. • Els usuaris estan satisfets? El servei de préstec ha millorat per a ells des que s'han instal·lat les màquines d'autopréstec? • I els professionals? Han rebut la RFID i les màquines d'autopréstec com una millora? Els ha suposat un canvi de rol? • La col·lecció documental (llibres, Cd's, DVD's, revistes...), gràcies a la RFID, es troba ara més segura i controlada? Es tracta d'un estudi relativament nou en el context bibliotecari de la demarcació de Barcelona i del conjunt de biblioteques de Catalunya. La implantació de l'RFID pressuposa uns efectes positius, però cal valorar-ne també els riscos i els efectes no desitjats. El fet de centrar-se en uns municipis permetrà fer-ne una lectura en clau comparada i difondre-la a altres contextos bibliotecaris.

[en] Radio frequency identification or RFID, is a technique that allows information to be transmitted at a distance thanks to a smart label attached to a product that stores coded data and sends it via radio frequency waves to an external reader. In the library field, RFID allows the user to borrow documents independently, without the intervention of library staff, hence the need to evaluate the effects of RFID on users, professionals and the documentary collection. It is a technological improvement that is recommended to be installed in all new library facilities however, its suitability must be considered in small facilities or with little movement of people. This research analyzes the reasons and results of the implementation of RFID radiofrequency as a technological tool in libraries and bookmobiles. Specifically, four library facilities located in the Anoia region are studied (Vilanova del Camí, Igualada, Santa Margarida de Montbui y el Bibliobús Montserrat que circula por los municipios sin biblioteca). RFID allows many functionalities and improvements in library services, but this study focuses on the loan service (service most used by users), and also on collection control. • Are users satisfied? Has the loan service improved since the self-loan machines have been installed? • And the professionals? Have RFID and self-loan machines been perceived as an improvement? Has automation changed their role? • Is the documentary collection (books, CDs, DVDs, magazines...) now more protected and controlled? This is a relatively new study in the library context of the demarcation of Barcelona and in all libraries in Catalonia. The introduction of RFId is meant to bring positive effects but it is necessary to assess the risks and undesirable effects. Focusing on some municipalities will allow applying it to other library contexts as a guideline.